**Vindkraftmotstandere i Nederland har vunnet i en stor sak i høyesterett!!**

Behandlingen av støyforholdene ved vindkraftverk er ikke konsekvensutredet i henhold til EU-direktivet og er kjent ugyldig. Dommen omfatter både støy på dagtid på Lden 47, støy om natten på Lden night 41 og skyggekast:

[https://www.google.com/amp/s/netherlandsnewslive.com/judge-cabinet-must-assess-environmental-effects-of-wind-farms-politics-2/188067/%3famp](https://www.google.com/amp/s/netherlandsnewslive.com/judge-cabinet-must-assess-environmental-effects-of-wind-farms-politics-2/188067/%3Famp)

Det er derfor grunn til å stille spørsmål med om også støygrensen i Norge er for dårlig begrunnet.

I denne artikkelen i Harvest 19. mai gir Steven Crozier, spesialist i allmennmedisin og Christina Fjeldavli, styremedlem i La Naturen Leve, mye god informasjon om "Turbinstøy og Folkehelse"

https://www.harvestmagazine.no/artikkel/turbinstoy-og-folkehelse

For et år siden skrev Steven Crozier om disse forholdene i en artikkel i KSU.no: Vindkraft og helsefare fra infralyd:

<https://ksu.no/artikler/leserinnlegg/101491-vindkraft-og-helseplager-fra-infralyd-appell-fra-vindkraftaksjon-pa-haramsoya>

Han skriver bl.a. i artikkelen: "Ved anbefalt ekvivalentnivå vil gjennomsnittlig plagegrad for de fleste kildene ligge rundt 25% ved nedre grense til gul sone. Ved dette nivået kan rundt 10% av befolkningen ennå være sterkt plaget. Ønsker man i plansammenheng å oppnå en høyere miljøkvalitet enn dette, må det settes strengere krav."

Vi finner mange eksempler på vindkraftverk i Norge der folk er plaget av hørbar støy, ikke bare tilfeller der beboere på ulovlig vis er kjøpt ut av utbyggeren.

Den "Grønne sona" er områder som av utbyggeren er beregnet å ha 40 – 45 db Lden, altså under støygrensa. Vi snakker da vel og merke om et **gjennomsnitt**. Denne sona strekker seg gjerne langt inn i bebyggelse, som her på Brensholmen ved Raudfjell og Kvitfjell, der nesten hele bebyggelsen ligger innafor. I perioder er støyen så påtrengende at man ikke vil oppholde seg ute. I anleggsperioden, opp til tre år, er man i tillegg plaget av støy fra anleggsarbeidene. Ved omsorgssenteret på Brensholmen har det vært tilfeller der beboere har våknet midt på natta av ulovlige spregningsarbeider og gjenopplevd krigen.

Det hjelper lite hva som står av fine ord MTA-plan om varsling og tidsrom på døgnet for støyende anleggsarbeid.